Publication: Magyar Közlöny
Issue: MK-2011-86 (Year: 2011, Number: 86)
Era: contemporary
Section: megelõzésérõl és megakadályozásáról szóló 2007. évi CXXXVI. törvény 3. § r) pontja szerinti tényleges
Paragraph Index: 678

(2) Az ajánlattételi felhívásban meghatározott ajánlattételi határidõre benyújtott, ajánlati kötöttséggel nem terhelt (elsõ) ajánlatok vonatkozásában az ajánlatkérõ megvizsgálja, hogy azok megfelelnek-e az ajánlattételi felhívásban, valamint a dokumentációban meghatározott feltételeknek. Már a tárgyalások megkezdését megelõzõen köteles az ajánlatkérõ megállapítani az ajánlattevõ szerzõdés teljesítésére való alkalmasságát vagy alkalmatlanságát, valamint ha az ajánlat kizáró ok fennállása miatt érvénytelen. Az ajánlatkérõ az ajánlattételi felhívásban megjelölheti, hogy – a 97. § (2) bekezdés a) és b) pontjára figyelemmel – a szakmai ajánlattal kapcsolatban melyek azok az elemek, amelyekrõl nem lehet tárgyalni, vagy melyek azok az elemek, amelyekrõl tárgyalni fog. A tárgyalások megkezdését megelõzõen csak akkor lehet az ajánlat érvénytelenségét a szakmai ajánlat nem megfelelõ volta miatt megállapítani, ha az olyan elemében tér el az ajánlattételi felhívásban és a dokumentációban meghatározottaktól, amelyrõl az ajánlattételi felhívás szerint nem fognak tárgyalni. Az ajánlatot akkor is a tárgyalások megkezdését megelõzõen érvénytelenné kell nyilvánítani, ha az ajánlattevõ nem felel meg – vagy nem állapítható meg, hogy megfelel-e – a szerzõdés teljesítéséhez szükséges alkalmassági követelményeknek vagy az ajánlat kizáró ok fennállása miatt érvénytelen, vagy ha az ajánlat olyan okból érvénytelen, amellyel kapcsolatban a tárgyalások során vagy hiánypótlás keretében nincs lehetõség az ajánlat megfelelõvé tételére. Az ajánlatban foglalt egyéb nyilatkozatokkal, dokumentumokkal kapcsolatos hiányokat a tárgyalások befejezéséig kell pótolni.

Source: https://magyarkozlony.hu/hivatalos-lapok/9389d24a960a263bb935203dd747d41a8a5fd286/dokumentumok/dc9e206d17eccb7da81c6da10251af314c51c6e4/letoltes